
CYFLWYNAF 

Y DDRAMA  FECHAN  HON 
I 

FAMAU  CYMRU 

EITHR  YN  BENNAF  I*R  OREU  OHpNYNT 
FY  MAM  I. 


CYMERIADAU, 


MARTHA 

WILLIAM 

ELLEN 

JOHN 

MIRIAM 


Gwraig  glowr  yn  Sir  Forgannwg 

Ei  gẃr 
- Ei  chwaer 
Ei  mab 
Ei  merch 


Golygfa  : Cegin  gweithiwr  yn  Neheudir  Cymru. 
Amser  : Hwyrddydd  ym  mis  Mai. 


Ynglŷn  â tharddiad  y gair  Ffrois,  dichon 
y bydd  y nodiad  canlynol  o ddiddordeb  i’r 
darllenydd. 


Froise  : A large  kind  of  pancake. 
(Halliwell,  Dictionary  of  Archaic  English.) 


FFROIS. 


[Ar  y chwith,  drws  a lle  tân  ; grisiau  a dresser 
ar  y dde  ; ffenestr  a drws  yn  y cefn.  Saif  bwrdd 
bychan  dan  y ffenestr  a bwrdd  mawr  tua'r  canol. 
Gwelir  sciw  ar  yr  aelwyd,  cadeiriau,  etc. 

Ymddengys  Martha  ary  chwith,  yn  dwyn  dysglaid 
o ffrois  a dau  napcyn  gwyn.  Gesyd  ddwy  neu  dair 
o'r  ffrois  ym  mhob  un  o’r  ddau  napcyn  gan  eu  clymu 
yn  ddestlus.  Yna,  cuddia’r  gweddill  yng  ngwpwrdd 
isa’r  dresser,  a’r  ddau  napcyn  mewn  parseli  ger  y 
ffenestr.  Y mae  Martha  yn  bump  a deugain  oed, 
eithr  ymddengys  yn  hŷn.  Gwisg  ŵn  wlanen 
sylweddol  o ddull  henaidd  a ffedog  wlanen  check 
du  a gwyn. 

Yn  fuan  daw  Ellen  i mewn  yn  gynefin  drwy 
ddrws  y cefn.  Gwisgir  hi  yn  wychach.\ 

MARTHA  (yn  codi  ei  phen)  : Ellen. 

ELLEN  : Martha — wrth  dy  hunan  ? 

MARTHA  : Na,  ma  nhw  lan  llofft,  yn  partoi. 

ELLEN  : Partoi  ar  gyfar  beth  ? 

MARTHA  : Ma  William  yn  mynd  i’r  seiat. 

ELLEN  : Oti,  fe-ginta. 

MARTHA  : A ma  Miriam  yn  mynd  i’r  “pictures.” 
9 


FFROIS 


ELLEN  : Hm— a John  ? 

MARTHA  : Wn-i  ddim  yn  gwmws  ble  ma 

John  yn  mynd. 

ELLEN  (yn  eistedd)  : A nawr,  ’rwyt  ti’n  dyfalu 
beth  wy’n  moyn  ’ma  heno  ? 

MARTHA  ( gan  wenu)  : Dim  ond  roi  tro  i’n 

gweld  ni,  ’llwn  feddwl. 

ELLEN  : ’Rwy’n  gneud  ’ny  yn  ddicon  amal. 

Wyddast-ti  pwy  ddydd  o’r  mish  yw  hi  heddy  ? 

MARTHA  : Gwn  ; y wechad  ar  ucian  o Fai. 

ELLEN  : Falla  nag  wyt  ti  ddim  yn  cofio  beth 
ddigwyddws  bum  mlynadd  ar  ucian  yn  ol  ary  wechad 
ar  ucian  o Fai  ? 

MARTHA  : Cofio,  wel  am  otw,  dyna  ddydd 

priotas  William  a finna. 

ELLEN  : ’Rwyt  ti’n  dawal  iawn  yn  ’i  gylch-a ; 
dyma  ddydd  dy  silver  wedding  di.  ’Dwyt  ti  ddim 
yn  meddwl  gneud  rwpath  ? 

MARTHA  : Otw,  bid  siwr.  (Edrych  yn  bryderus 
tua’r  grisiau  a chyfyd  ei  bys  mewn  rhybudd  i Ellen.) 
’Rwy  wedi  gneud  nhw.  (Yn  sibrwd.)  Wel  di  ? 
(Egyr  gwpwrdd  y dresser  gan  ddangos  y ffrois.) 

ELLEN  : Ffrois  ! Ar  gyfar  pen  blwydd  y 

byddwn-ni’n  gneud  ffrois. 

MARTHA  : Wel,  ma  silver  wedding  rwpath  yn 
depyg  i ben  blwydd,  nag-yw-a  ? 

ELLEN  : Falla  ’i  £od-a,  ond  fe  ddylsat  gâl  parti 
a gw’a’dd  rai  o’r  cymdocion.  Tapun,  fealla  rh’wun 
feddwl  y bysat-ti  yn  gofyn  i dy  unig  whar. 

MARTHA  : Ellen  fach,  on-ni’n  meddwl  dim 

drwg.  Fe  wyddast  o’r  gora  nag  wy-i  byth  am  ryw 
lawar  o fuss,  a ’dos  dim  isha  i fì  wed  fod  croeso 
calon  i ti  ddod  ’ma  heno. 

ELLEN  : Beth  am  William,  ’dyw  e ddim  yn  moyn 
parti  ? 

MARTHA  : ’Dyw-a  ddim  wedi  son  dim  hyd 

yn  hyn ; fe  wyddast  shwt  ma  William . 

ELLEN  : Gwn,  a tsa  fa’n  hannar  dyn . 

MARTHA  : Nawr  Ellen,  ’dwy-i  ddim  yn  mynd 
i wrando  arnot  ti’n  gwed  dim  yn  erbyn  Wiîliam. 

ELLEN  : O’r  gora,  ond  fe  weta  gymant  a hyn. 
Allsa  Robert  feddwl  am  ddim  am  wthnosa  cyn  i’r 
dwarnod  ddod,  a fe  wyddast  shwt  silver  wedding 
geson  ni. 

MARTHA  : Do,  fe  gesoch-chi  silver  wedding 

hyfryd. 

ELLEN  : Beth  am  y plant ; otyn -nhw  ddim 

wedi  meddwl  dim  am  dano  ? 

MARTHA  : Nagyn  : ond  dyna,  plant  yw  plant, 
wel-di,  a ’dwy-i  ddim  yn  cretu  y gwyddan  nhw’r 
dwarnod. 

ELLEN  : Wel,  rhyw  deulu  ryfadd  ych-chi  ’ma. 
A fe  fydd  raid  i ti  wed  wrthyn  nhw  i gyd  ’ma  heno 
mai  dyma  dy  silver  wedding  di. 

MARTHA  : Bydd  wrth  gwrs  ’ny,  ond  ’rwy’n 

bwriatu  câl  ticyn  o ddifyrrwch  gita  nhw  cyn  gwed. 

ELLEN  (yn  syllu  arni)  : la,  teulu  ryfadd  ych-chi, 
a chreatur  ryfadd  wyt  titha,  Martha.  Ond  dyna, 
’rodd  mam  wastod  yn  gwed  mai  ti  odd  yr  hynota 
o’r  plant.  Wn-i  beth  wetsa  hi  tsa  hi’n  gallu  dy 
weld  di  heno,  acha  noswaith  fel  hon. 

MARTHA  (yn  syml ) : Mwy  na  thepyg  y gall 
hi  ngweld  i. 

ELLEN  (hytrach  yn  gyffrous)  : Wyt-ti’n  cretu 
y gall  hi’n  gweld  ni  ar  y ddaear  ’ma  heno,  ti  a fi  ? 

MARTHA  (yn  hollol  ddidaro)  : Pam  lai  ! Ond 
’dwy-i  ddim  yn  cofio  i mam  ariod  gâl  silver  wedding. 

ELLEN  : Naddo  ; ’rodd  hi  rhy  depyg  i ti,  neu 
wyt  ti’n  rhy  depyg  iddi  hi. 

MARTHA  (yn  foddhaus)  : Ag  ’rwyt  ti’n  cretu 
mod  i’n  depyg  i mam  ? 

ELLEN  : Yn  fwy  tebyg  iddi  bob  dydd,  ’nenwetig 
nawr,  a dy  wallt  yn  gwynnu,  a’r  rhygna  ’na  ar  dy 
ruddia  di.  Pan  y byddi  di’n  edrych  arno-i  amball 
waith,  ’dwy’n  gweld  dim  ond  mam.  ’Rwyt  ti’n 
symud  ’run  fath  a hi,  yn  gneud  petha  yn  gwmws 
fel  odd  hi’n  arfadd  gneud. 

MARTHA  : Fydda-i  byth  yn  depyg  i mam. 

Menyw  dda  iawn  odd  mam. 

ELLEN  : Yr  ora  fu  ar  y ddaear  ’ma  ariod.  Os 
yw  hi’n  gallu’n  gweld  ni  heno,  wn-i  yn  y byd  beth 
ma  hi’n  feddwl.  All  hi  ddim  bod  yn  folon  iawn. 

MARTHA:  Pam  ? 

ELLEN  : Wel  íì  sydd  wedi  câl  y lwc  i gycì.  Y fi 
gas  y bywyd  esmwyth,  prioti’n  dda,  a rnorwn 
wastod  wrth  law.  Edrych  ar  yn  nwylo  gwynon  i, 
na  nethon-nhw  ddwarnod  o waith  calad  ariod,  a 
edrych  ar  dy  rai  ditha,  sy  byth  yn  secur  ond  pan  y 
byddi  di’n  cysgu.  ’Rwyt  ti  wedi  gwitho  dy  fêr  a 
d’esgyrn,  ddydd  ar  ol  dydd,  a thrwy’r  dydd,  ar  hyd 
y blynydda  ; fe  ddest  a phlant  i’r  byd,  a fuast  ti  ddim 
heb  weld  gofid.  ’Dwyt-ti  ddim  ond  pump  a deugan, 
’rwy  inna’n  hannar  cant,  a nid  o ran  y mod  i yn  ’i 
wed-a,  ond  chretsa  neb  wrth  yn  golwg  ni,  mai 
ti  yw’r  ienga. 

MARTHA  : ’Rwy’n  falch  iawn  mod  i’n  fam  i 
blant,  a ’rwy  wedi  gofitio  lawar  na.  fysat  titha . 

ELLEN  (yn  bruddaidd)  : Paid  a sôn,  paid  a sôn  ! 
Pan  on-i’n  ifanc,  a’r  rhai  bach  am  ddod  ato-i,  ’dodd 
gen-i  gynnyg  meddwl  am  danyn-nhw,  ond  nawr, — 
falla  ma  rhyw  farn  sy  arno-i — pan  fydda-i’n  cysgu, 
ag  amball  waith  pan  fydda-i  ar  ddihun,  ’rwy  fel 
t’swn-i’n  teimlo  dwylo  bach  ar  y ’ngwynab-i,  a thro 
arall,  fe  ’llwn  dystio  mod  i’n  clwad  plant  yn  llefan — 
y rhai  bach  wrthotas  i pan  o’n  i’n  ifanc. 

MARTHA  : ’Rwyt  ti’n  wilia’n  ryfadd  iawn  heno, 
Eîlen. 

ELLEN  (yn  ysgwyd  ei  phen)  : Ond  dyna.  (Yn 
codi.)  Beth  sy  gent-ti  yn  dy  gylch  heno— nid  hen 
ffetog  mam  yw  honna,  iefa  ? 

MARTHA  : Ia,  cystlad  ag  ariod. 

ELLEN  (yn  manylu  ar  ei  gwrì)  : A beth  y w hon — 
nid  dyma  dy  ddress  briotas  di ! 

MARTHA  : Ia. 

ELLEN  : Pwy  altrodd  hi  i ti  ? 

MARTHA  : Y fi — ond  ’dodd  fawr  gwaith  altro 
arni. 

ELLEN  : A ’rwy’n  câl  dod  ’ma  heno  ? 

MARTHA  : Wel,  am  wyt,  a falla  y daw  Robert 
hefyd  ? 

ELLEN  : Na,  gorfod  iddo  fa  fynd  sha  Chardydd  y 
p’nawn  ’ma.  Wyt-ti  wedi  cynnu  tân  yn  y rwm  genol 
— oti  ddi’n  barod  gen-ti  ? 

MARTHA  : Yn  barod  i beth  ? 

ELLEN  : I’r  swpar  heno,  bid  siwr. 

MARTHA  : ’Don-i  ddim  wedi  meddwl  mynd 

i’r  rwm  genol. 

ELLEN  : Wyt-ti  ddim  yn  mynd  i gynnal  dy  silver 
wedding  yn  y gecin  ? 

MARTHA  : Wel,  man  hyn  ’rwy  wedi  bod  yn 
ymdroi,  yn  mynd  a dod,  ar  hyd  y blynydda,  dyma  lle 
macson-ni’r  plant,  a phan  daw  William  ’nol  o’r 
gwaith  yn  y dwetydd,  yn  y cornal  man’na  y bydd 
a’n  byta’i  fwyd. 

ELLEN  : Y ti  wyt  ti,  a ti  fyddi  di  ! Beth  ga-i 
ddod  yn  bresant  i ti  ? 

MARTHA  : ’Dwy-i  ddim  yn  disgwl  presant, 

Ellen. 

ELLEN  : Raid  i ti  gâl  rwpath.  Beth  licsat-ti 

gâl  ? 

MARTHA  (yn  betrusgar)  : Ma  gen-ti  rai  petha 
adews  mam  i ti,  fe  íysa’n  dda  gen-i  gâlun  o rheiny. 

ELLEN  (yn  crychu  ei  thalcen)  : la. 

MARTHA:  Dyna’r  henset  lestri  tê  glas  a gwyn — . 

ELLEN  : O — chai  di  ddim  o’r  llestri.  Chymswn 
i ddim  can  punt  am  rheina. 

MARTHA  : A dyna’r  ddou  gi  china  sy  gen-ti 
ar  y mamplis. 

ELLEN  : Fysa’n  well  gen-i  wario  deg  punt  ar 
rwpath  arall  i ti. 

MARTHA  : Chai  di  ddim  gwario  deg  punt  ar  yn 
ran  i. 

HLLEN  : O’r  gora,  fe  ddwa-i  â’r  cŵn  gen  i heno. 
Ble  ma  Miriam  ? 

(A  Ellen  at  odre’r  grisiau.) 

ELLEN  : Miriam  ! 

MIRIAM  : Ia,  motryb. 

ELLEN  : Ar  ol  i ti  gwpla  gwishgo,  wy-i  am  i ti 
ddod  i’n  tŷ  ni. 

MIRIAM  : I beth  ? 

ELLEN  : Wath  i ti  beth.  Wyt  ti’n  diall  ? 

MIRIAM  (yn  ufudd)  : O’r  gora,  motryb. 

ELLEN  : John,  dera  ditha  hefyd. 

JOHN  (oddiuchod)  : Alla-i  ddim  a dod  heno. 

ELLEN  : Ma’n  rhaid  i ti  ddod.  Cofia  nawr. 

JOHN  (yn  anfodlon)  : O o’r  gora. 

MARTHA  : 3eth  wyt  ti’n  mynd  i neud  nawr  ? 
Cofia,  ’dwy-i  ddim  am  unrhyw  fuss. 

ELLEN  (yn  dod  oddiwrth  y grisiau)  : Fydd  ’na 
ddim  fuss.  On-i  ’n  meddwl  ma  f el  hyn  y bydda  petha, 
a ’rwy  wedi  partoi  ryw  ’chydig  ar  dy  gyfar  di. 
Gofala  na  chaiff  William  fynd  i’r  seiat  heno  acha 
noswath  fel  hon. 

MARTHA  : Fe  allsa  dyn  neud  llawar  i wath  peth. 

ELLEN  : O,  dyna  ti  eto — (yn  symud  at  y grisiau) . 
Ble  ma  fa  ? 

MARTHA  (yn  ei  hatal)  : Nawr  Ellen,  ’dwy-i 
ddim  am  i ti  wed  gair  wrth  William  ; gad-ti  hynna 
i fi. 

ELLEN  : Fel  mynnot-ti.  Dyma  fi’n  mynd  nawr  ; 
fe  fydda-i  ’nol  cyn  hir. 

(A  Ellen  allan,  a chyn  gynted  ag  y ceuir  y drws, 
disgyn  William  yn  drwsgl  yn  nhraed  ei  ’sanau. 
Gwelir  ei  fod  yn  llewys  ei  grys,  ac  heb  wasgod.  Saif 
ar  y gris  isaf  gan  ysbio  oddi  amgylch  y gegin.) 

WILLIAM  (gan  esgus  sibrwd) : Oti-ddi  wedi  mynd  ? 

MARTHA  : Oti. 

WILLIAM  (yn  disgyn)  : Fyswn-i  wedi  dod  lawr 
ond  (braidd  yn  sarhaus)  allswn-i  ddim  dod  o hyd 
i’m  dressing-gown. 

MARTHA  : Pam  ych-chi  wastod  yn  gwed  petha 
cas  am  Ellen  ? 

WILLIAM  : Beth  wetas-i’n  gas  ? ( Yn  gwenu.) 

MARTHA  : Ma  Robert  yn  gwishgo  dressing- 

gown,  ’rwy’n  cyfadda — ond  mafa  ar  y Council, 
ag  yn  ]CP.,  a os  na  all  J.P.  wishgo  dressing-gown, — 
ma  hi  wedi  mynd  i 

WILLIAM  (yn  sylwi  ar  Martha)  : Otych-chi’n 
mynd  mas  ? 

MARTHA  : Nagw-i, — pam  ? 

WILLIAM  (yn  syllu’n  fanwl)  : ’Rych  chi’n 

dishgwl  yn  daclus  iawn  heno. 

MIRIAM  (oddiuchod)  : Mam,  ble  ma’m  blouse 
las  i ? 

MARTHA  : Ble  gadewast  ti  ddi  ddwetha  ? 

MIRIAM  : 0 — ’dyw-hi  ddim  man’ny  nawr. 

WILLIAM  : Wyr  y grotan  ’na  byth  ble  ma  hi’n 
gatal  dim  byd. 

MARTHA  : Fe  ’i  dotas  hi  yn  y dror  cenol. 

WILLIAM  (yn  edrych  ar  y cloc)  : Y bendith  mawr 
— ucian  munad  i saith,  a dyma  íì  heb  hannar  gwisgho. 
Ble  ma’n  scitsha-i,  otyn  nhw’n  lân  ? 

MARTHA  : Otyn,  ma  nhw  man’na  o dan  y sciw. 

JOHN  (oddiuchod)  : Mam,  ble  ma’r  colar  odd 

gen  i dwetydd  ddo  ? 

MARTHA  : Yn  y golch  ; cymar  un  glan. 

WILLIAM  : ’Rych-chi  wedi  bratu’r  hen  blant 

’na,  Martha.  ’Dos  ’ma  ddim  i’w  glwad  o fora  tan 
nos  ond  “ Mam,  ble  ma’r  peth  hyn  ? ” a “ Mam, 
ble  ma’r  peth  arall  ? ” 

MARTHA  : Falla  mod  i yn  wir. 

WILLIAM  (yn  chwilio ) : Nawr,  ble  ma’n  spectol  i ? 

MARTHA  : Fe’i  gadawsoch  hi  ar  ffenast  y 
sculeri  ; dyna  ’i  ar  y ford  fach. 

WILLIAM  (yn  clymu  carrai  ei  esgidiau)  : Ma 
gen-i  gant  a mil  o betha  i feddwl  am  danyn  nhw 
heno.  Seiat  bwysig  iawn — ’dych  chi  ddim  yn  dod  ? 

MARTHA  : Na,  ddim  heno,  William. 

WILLIAM  : ’Rych  chi’n  colli  cwrdda’r  wthnos 
yn  amlach  nag  och  chi,  Martha. 

MARTHA  : Otw,  falla  ; ond  yn  ddweddar,  ar 

ddiwadd  y dydd,  ’rwy  wedi  blino  cymant,  wn  i ddim 
p’am,  ond  rna’n  well  gen  i gymeryd  spel  man  hyn 
ar  yr  aelwd. 

WILLIAM  : Henant,  ’llwn  feddwl,  henant. 

MIRIAM  (oddiuchod)  : Mam  ! 

WILLIAM  : Dyna  hi  eto  ! 

MARTHA  : Ia. 

MIRIAM  : Symudsoch-chi  riban  y ngwallt-i 
rwla  ? 

WILLIAM  : Ti  a dy  ribana  ! Shwt  galldyn  feddwl 
a thrio  cofio,  a thitha’n  gwiddi  bob  yn  ail  funad. 

MARTHA  : Fe’i  gadewast  a yn  y gecin  nithwr 
gita’r  cripa.  Ma  nhw  lawr  ’ma. 

(Daw  Miriam,  tua  20  oed,  i lawr,  heb  orffen 
gwisgo,  â’i  gwallt  ar  hyd  ei  chefn.)  • 

WILLIAM  : Nawr,  dyna  bapur  aelotath  morwn 
Mrs.  Morgan.  ’Rwy’n  cretu  i fi  ddoti-a  yn  y llyfyr 
hymna. 

MARTHA  : Fe’i  gadawsoch-a  ar  y ford  nos 

Fawrth.  Ma-fa  o dan  y canhwyllham  bach  nawr. 

MIRIAM  ( yn  troi  yn  chwim  oddiwrth  y drych)  : 
Mam,  os  gita  chi  ddim — (yn  sefyll  yn  synn,  gan 
edrych  ar  ei  mam) — 0, — a ble  ’r  ych  chi’n  mynd  ? 

MARTHA  : ’Dwy-i  ddim  yn  mynd  i unman. 

MIRIAM  : ’ Rych-chi ’n  smart  iawn  heno.  Dyma 
ffetog  newydd  bert.  (Yn  trafod  y ffedog.)  Na, 
nid  un  newydd  yv/  hi.  ’Dwy-i  ddim  wedi  gweld 
hon  gita  chi  o’r  blan. 

MARTHA  : Fe  gysgast  lawar  i awr  ar  honna 
pan  ot  ti’n  fabi. 

WILLIAM  : A dyna  bapur  cyfrifon  te-parti’r 

plant. 

MARTHA  : Yn  y Beibl  mawr  ar  y ffenast — 
rhwng  Matthew  a Marc. 

MIRIAM  : Dress  newydd  hefyd.  Dyma  wlanen 
hyfryd,  ble  prynsoch-chi  ddi  ? 

MARTHA  : ’Dyw  hi  ddim  yn  newydd  iawn. 

William,  otych-chi’n  napod  hon  ? 

WILLIAM  : ’Dos  gen-i  ddim  amsar  i farnu 

dresses  nawr.  ( Yn  codi  ei  ben  am  eiliad.)  Nagw-i, 
ble  cesoch-chi  ddi  ? 

MARTHA  (braidd  yn  siomedig)  : 0,  ma-hi  gen-i 
ers  cetyn. 

MIRIAM  : On-ni’n  mynd  i ofyn  i chi  am  bin 
gwallt.  (A’i  bysedd  yng  ngwallt  ei  mam.)  Os  un 
gita  chi  ? 

MARTHA  : Os,  cymar  un  ö’r  ochor  arall. 

WILLIAM  : Alli-di  ddim  gatal  dy  fam  yn  llonydd  ? 
Fe  gymrat  i phen  hi  tsa  hynny  o ryw  ddipan  i ti. 

( Ymddengys  John,  tua  22,  a chwilia  am  ei 
esgidiau  yn  agos  i’r  dresser.) 

JOHN  : Ble  ma’n  scitsha  i ? 

( Tarewir  John  eto  gan  syndod  pan  wêl  ei  fam.) 

MARTHA  : Fe’u  helas  nhw  sha’r  crydd.  Ma 
un  o nhw’n  gillwng  dŵr,  nag-os-a  ? 

JOHN  : Dim  felny. 

MARTHA  : Gwishg  dy  scitsha  Sul. 

JOHN  (yn  parhau  i edrych  arni)  : Mynd  i ’ r capal  ? 

MARTHA  : Nagw. 

JOHN  : Mynd  mas  ta  ? 

MARTHA  : Nagw-i. 

J OHN  : Ma  ticyn  o dwtsh  yndo  chi  heno,  nagos-a  ? 

WILLIAM  : Wyt  ti’n  wilia’n  gwmws  fel  tsa  ti 
ddim  yn  folon  i weld  pilyn  decha  am  dy  fam. 

(William  mewn  helbul  gyda  botwm  llawes 
ei  grys.) 

JOHN  : Wetas-i  ddim  nag  on  i’n  folon. 

WILLIAM  : ’Dych  chi’r  plant  ariod  wedi  rhoi 
llawar  o gyfla  iddi — Beth  andras  sy  ar  y bwtwn 
’ma— Martha  ! 

(. Rhed  Martha  i’w  gynorthwyo.) 

JOHN  (yn  chwerthin)  : Well  i chi  ddod  i’n 

ngwisgho  inna  ar  ol  i chi  gwpla  man’na. 

WILLIAM  (yn  ffyrnig ) : Dyna  fe,  dyna  ddicon 
o dy  dafod  di. 

JOHN  (yn  ffroenir  awyr  yn  uchel)  : Helo  î 

MARTHA  : Beth  sy’n^  bod  ? 

JOHN  : ’Rwy’n  gallu  gwynto — ’rwy’n  gallu 

gwynto  ffrois. 

MIRIAM  (yn  ffroeni)  : 0 — h,  ’rwy  inna  hefyd. 

WILLIAM  (â’i  drwyn  ỳn  yr  awyr)  : Wel,  ar  y 
ngair  i,  am  wn  i nag  w inna  hefyd. 

MARTHA  (yn  ddiniwed)  : Falla  fod  Mrs.  Jones 
drws  nesa  yn  gneud  ffrois. 

WILLIAM  : Martha,  fe  wyddoch  o’r  gora  fod 

cystlad  gen  i weld  platad  o ffrois  at  y ford  a dim. 
A pheth  arall,  ma  hi’n  siwr  o fod  yn  bryd  i rywun  gâl 
pen  ’i  fìwydd  yn  y tŷ  ’ma  ! 

MARTHA  : 0,  fe  gewch  rai,  cyn  hir. 

WILLIAM  (yn  sbio  ar  ei  goesau)  : Wel,  wel, 
wel,  wel, — wel  dyma  beth  diarth  o ryfadd,  ’rwy 
wedi  gwishgo  ’nhrwsis  dŷ  Sul.  Nawr,  shwt  ma 
hyn  yn  bod  ? (Yn  troi  at  Martha.)  Ar  bost  y 
gwely  y ceso-i  a. 

MARTHA  : Ryfadd  iawn,  ontefa  ? 

WILLIAM  (yn  edrych  yn  ddrwgdybus)  : Ryfadd 
yn  wir ! Beth  gynllwn  sy’n  bod  ’ma  heno  ? 

MARTHA  : Dim  byd. 

WILLIAM  : Odd  y trwsis  hyn  ddim  ar  bost  y 
gwely  y bora  ma.  (Yn  chwilio  ei  logelli  gan 

21 


FFROÍS 


dynnu  allan  fân  bethau.)  A mwy  na  hynny,  odd 
y petha  hyn  yn  yn  nrwsis  dwetydd  i ddo. 

MARTHA  : Wel — wel  ma’ch  dillad  dwetydd 

chi  dicyn  yn  gomon  nawr,  a’rwy  wedi  bod  yn  cisho 
’u  gwella  nhw. 

MIRIAM  : A ’dos  dim  isha  i chi  fod  yn  fwy 
comon  na’r  aelota  erill,  John  Harris  a Shencin 
Jones.  Fe  fyddan  nhw  yn  talu  rhent  oll  ddyddia’u 
bywyd,  a dyma  chi  a dou  dŷ  yn  rhydd  ar  ych  enw 
chi. 

WILLIAM  : Ia,  ond  nid  wrth  wishgo’m  dillad 

Sul  acha  noswath  waith  y ceso  i’r  tai  ’na  cofìa. 

(Daw  Martha  ar  got  a’r  wasgod  iddo.) 

WILLIAM  : Na,  ’dwy-i  ddim  yn  mynd  i wishgo 
rheina. 

JOHN  : Fe  fyddwch  yn  edrych  yn  ddoniol  os 
na  newch  chi. 

WILLIAM  : Na  ’na. 

MARTHA  : Wy-i  am  i chi  wishgo  rhain  heno. 

WILLIAM  : Wel,  pam  ? 

MARTHA  ( yn  erfyniol)  : Dim  ond — dim  ond 
am  y mod  i’n  gofyn  i chi — dyna  i gyd. 

(William  mewn  penbleth,  yn  petruso , ac  yna  yn 
eu  gwisgo  yn  araf.) 

WILLIAM  : Ma  ’na  rwpath  ymhell  o’i  le  yn  y 
tŷ  ’ma  heno. 

(Ymeifl  Martha  mewn  bwndel  o ddillad  màn 
a phapur  llwyd  oddiar  y ffenestr.) 

MARTHA  : Miriam,  ’rwy  am  i ti  fynd  â rhain 
at  Mrs.  Pwal.  Ma  hi’n  mynd  i Dreforgan  yfory, 
a fe  foddlonws  fynd  a pharsal  i Annie  dy  whar. 

WîLLIAM  : Ho — parsal  arall ! 

MARTHA  : ’Dych-chi  ddim  yn  folon  William  ? 
I’ch  merch  chi’ch  hunan  ma  fa,  neu  i’r  rhai  bach, 
ta-pun. 

WILLIAM  : Folon,  wel  am  otw — ond  rhowch 
gyfla  i’r  ferch  i hunan  i fod  yn  fam  idd  ’i  phlant. 

MARTHA  : Pitwch  a wilia  mor  ffol. 

WILLIAM  : Welas-i  ariod  o’ch  tepyg  chi, 
Martha.  Tsa  chi’n  câl  ych  ffordd,  fe  roisach  fwyd, 
dillad,  a moddion  i holl  blant  y Cwm,  a chelsa  dim 
un  fenyw  arall  ddod  yn  acos  iddyn  nhw.  (Yn 
codi  froc  fechan  o’r  bwndel.)  Beth  yw  hon  ? 

MIRIAM  : 0 — mam,  o’r  hen  froc  wen  odd  gen-i„ 
Pryd  nithoch  chi  ddi  ? 

JOHN  (yn  codi  darn  o wlanen  goch  i fyny)  : 

Ha,  ha,  dyma  foddion  mam  at  bopath.  Ble  ma’r 
sâm  gwydd  ? 

MARTHA  : ’Dos  dim  isha  i ti  wherthin  ar  ben 
gwlanen  goch  a sâm  gwydd  ; fe  achubson  dy  fywyd 
di  unwaith,  ondofa  William  ? 

WILLIAM  : Do,  am  wn-i’n  wir. 

MARTHA  : Do  fa,  do,  a ma  babi  bach  Annie 
yn  peswch  a pheswch  a ’dyw’r  doctor  yn  gneud 
dim  lles  iddo  fa. 

JOHN  (yn  gafaelyà  yn  y napcyn  ffrois)  : A beth 
sy’n  hwn  ? 

MARTHA  (yn  gosod  y napcyn  yn  ol)  : Wath 
i ti  beth  sy  yndo  fa.  (Yn  troi  at  Miriam  ac  yn 
manyluarni.)  Ma  ’naflouseglânitiynyrwmgenol. 

MIRIAM  : ’Rwy  wedi  gwishgo  hwn  nawr ; 

ma-fa’n  itha  glân. 

MARTHA  : Wyddast-ti  yn  y byd  pwy  gwrddi 
di  yn  nhŷ  dy  fotryb.  Newid-a. 

(A  Miriam  allan  dipyn  yn  anfodlon.  Cyfyd 
Martha  fasgedaid  o ddillad  glân,  coleri,  crysau, 
etc.,  o dan  y bwrdd  bach.) 

MARTHA  : Titha,  John,  wy-i  am  i ti  fynd  â 
rhain  i’r  post. 

WILLIAM  (wrth  weld  y dillad)  : Nawr,  Martha, 
fe  addawsoch  y tro  dwetha  y celsa  Gomar  hela’i 
ddillad  i’r  golch  yn  Aberystwyth  fel  rhyw  fachgan 
arall. 

MARTHA  : ’Dyw’r  landris  ’na  ddim  yn  crasu’r 
dillad  fel  y dylsan-nhw.  ( Yn  estyn  label  i William.) 
Dewch,  scrifennwch  address  ar  hwnna. 

WILLIAM  : Pryd  smwddsoch-chi  rheina  ? 

MARTHA  : Pwy  waniath  pryd  ? Ma  nhw’n 

barod  nawr. 

WILLIAM  : Nawr  merch-i,  fe’u  smwddsoch 

nhw  nithwr  ar  ol  i fi  fynd  i’r  gwely,  ag  odd-hi  wedi 
un  ar  ddeg  prynny. 

MARTHA  : Wel,  odd  rhaid  ’i  gneud  nhw, 

ond  odd-a  ? 

WILLIAM  (yn  sgrifennu)  : Os  aiff  rhywun  i’r 
nefodd,  Martha,  fe  ewch  chi,  ond  os  na  fydd  ’na 
fashîn  gwinio,  twbin  golchi,  a phar  o heym  smwddo, 
fyddwch  chi  ddim  wrth  ych  bodd. 

( Gesyd  Martha  y dillad  mewn  bocs  cardboard  a 
chyfyd  J ohn  yr  ail  napcyn  ffrois. ) 

JOHN  : Beth  sy  man  hyn  ? Ma’n  depyg  i 

hwnna  odd  ym  mharsal  Annie. 

MARTHA  (yn  gosod  y napcyn  yn  ol)  : Da  ti 

gad  betha’n  lìonydd.  (Yn  agor  gwasgod  John  yn 
sydyn).  Nid  dyma’r  crys  gest-ti  yn  y dror  gwilod. 

JOHN  : la. 

MARTHA  : Wyt  ti’n  siwr  ? Dangos  y llawas 
i fi.  (Yntau  yn  ufuddhau.)  la,  dyna  fe. 

WILLIAM  : A dyma  fi’n  bratu’m  hamsar  man 
hyn  pan  y dylswn-i  fod  ar  y ffordd  i’r  capal.  Nawr, 
y papyra  na — (Yn  agor  y Beibl  ac  yn  cymryd  papur 
oddi  yno.)  Dyna  un.  (Yn  cymryd  papur  o dan 
y canhwyllbren.)  Dyna  ddou.  A ma  ’na  un  arall 
eto.  (Yn  crafu  ei  ben.)  Beth  odd  hwnnw  ? 

MARTHA  : Llythyr  oddiwrth  y Cwrdd  Mishol. 

WILLIAM  : 0 ia,  nawr  ma  hwnnw  yn  yng  nghot 
ddwetydd-i. 

MARTHA  : Nag-yw,  ma-fa  yn  y got  ’na,  y bocad 
frest  ’r  ochor  with. 

(William  yn  dod  o hyd  i’r  papur  a Martha 
yn  craffu  arno  o’i  gorun  i’w  draed.) 

WILLIAM  (â’r  papur  yn  ei  law)  : Ma  rhyw 

scêm  ar  drod  gita  chi  heno.  (Yn  ymsythu  o’i 
blaen.)  Wel,  ’naf-íì’r  tro  ? ’Dwy  i ddim  yn 
newid  ’y  nghrys  na  gwishgo  blouse  glân  chwaith. 

MARTHA  (yn  troi  oddiwrtho)  : ’Rych  chi’n 

weddol  iawn. 

WILLIAM  (yn  troi  at  y tân  i gynneu  ei  bibell)  : 

Yn  weddol  iefa  ? Fe  ddylswn  fod,  ’rwy  wedi  bod 
o dan  y driniath  am  rai  blynydda  nawr. 

(Ymeifl  Martha  mewn  hen  shôl  Paisley  sydd 
yn  y fasged  o dan  y bwrdd  a theifl  hi  dros  ei  gwar.) 

MARTHA  : Otych,  ond  falla  na  cheso-i  ddim 

gafal  amoch  chi  miwn  pryd.  (Try  William 
oddiwrth  y tân  a phan  wèl  Martha,  dengys  gryn 
syndod  os  nad  ychydig  fraw.)  Beth  sy’n  bod, 
William  ? 

WILLIAM  (yn  ei  lywodraethu  ei  hun)  : Wel — er 

— wn  i yn  y byd.  Falla  nag  on-i  ddim  yn  erfyn  ych 
gweld  chi  yn  y shôl  ’na.  Pam  ych-chi’n  gwishgo 
honna  heno  ? 

MARTHA  : Gwell  i fi  ’i  gwisgho  hi  na  gatal 
i’r  pryfad  ’i  byta  hi. 

JOHN  (yn  parhau  i syllu)  : Mam. 

MARTHA  (yn  troi  ei  phen)  : Ia. 

JOHN  : Sefwch  ’n  ol  dicyn  bach.  (Hithau  yn 
ufuddhau.)  Dyna  fe. 

MARTHA  : Beth  sy’n  bod  ? 

JOHN  ( gydag  argyhoeddiad)  : Fysa  dim  crandach 
ladi  na  chi  yn  y wlad,  tsa  chi  ’m  ond  gwishgo  ticyn. 

WILLIAM  : Dyna  fe,  well  i ti  scwto  ryw  sothach 
fel  ’na  i ben  dy  fam  ! 

JOHN  (o  waelod  ei  galon)  : Fentra-i  nag  odd  ’na 
ddim  llawar  i lanach  merch  yn  y wlad  pan  odd  hi’n 
ifanc. 

WILLIAM  : Hy ! — fydd  yn  bwnc  i ti  gâl  gafal 
ar  ’i  thepyg  hi  ! 

(. Daw  Miriam  i mewn.) 

MIRÎAM  : 0 mam,  beth  sy’n  bod  heno  ? Dyna 
hyfryd  ych  chi’n  dishgwl  yn  hen  shôl  mamgu  ! 

MARTHA  : Beth  sy  arnoch  chi  bob  un  ? ( Yn 

troi  oddiwrthynt  tuag  aty  tân.)  Rhowch  lonydd  i fì. 

WILLIAM  (yn  lleddf  a charedig)  : Martha, 

’dych  chi  ddim  yn  teimlo’n  rhy  dda  heno.  Dim 
ond  hannar  gair,  ym  merch-i,  a fe  arhosa  i yn  y tŷ 
gita  chi. 

MARTHA  : Na,  na,  wy’n  teimlo  o’r  gora. 

Cerwch  chi  i’r  capal. 

MIRIAM  : Ble  ma’r  parsai  ’na  ? (Yn  cydio 

ynddo  ac  yn  mynd  allan.) 

WILLIAM  (yn  gwisgo  ei  het)  : Wel,  ma’r  cwbwt 
gen  i nawr.  ( Yn  symud  tua'r  drws  a phan  ar  hanner 
mynd  allan  yn  troi  ei  ben).  Wn-i  beth  wetan-nhw 
yn  y seiat  pan  welan-nhw  fi  yn  y nillad  gora  acha 
nos  Iou. 

MARTHA  : Wetan-nhw  ddim  byd.  Fe  gretan 
ych  bod  chi  wedi  bod  mewn  ryw  anglodd. 

(William  yn  mynd.  Cydia  John  yn  ei  barsel 
a saif  gan  edrych  ar  ei  fam,  yr  hon  sydd  yn  cefnu 
arno  o fiaen  y tân.  Ör  diwedd , try  hi  ei  phen.) 

JOHN  (yn  gellweirus)  : Nawr,  ’rhen  wraig,  beth 
yw’r  joke  ? Ma  ’na  rwpath  yn  bod  ’ma  heno  ! 

(Gwena  Martha  arno  gan  amneidio  ai  phen.) 

JOHN  : Beth  yw-a  ? 

MARTHA  : Der  di  ’nol  ar  ol  bod  yn  nhŷ  dy 
fotryb  : gai  di  weld  wed’ny. 

JOHN  : Wy  am  wpod  nawr. 

MARTHA  (yn  wynebu’r  tân  eto)  : Na,  ddim  nawr. 

JOHN  (yn  mynd  allan)  : Fydda  i ddim  yn  hir. 

( Cyn  gynted  agy  difianna  John,  gesyd  Martha  jy 
ffrois  ar  y pentan,  a lliain  gwyn  ar  y bwrdd  mawr. 
Yn  union,  rhuthra  William  i mewn.) 

WILLIAM  (o’i  gof)  : Fe  wyddwn-i  fod  ’na  bapur 
arall ! Beth  am  gyfrifon  yr  Ysgol  Sul,  ma  nhw — 
(Saif  yn  sydyn  wrth  weld  y ffrois.)  Ffrois  ! O’n 
i’n  meddwl  fod  rhyw  felltith  neu  gilydd  gita  chi. 
Pwy  sy’n  câl  ’i  ben  blwydd  heddy  ? 

MARTHA  : Allwch-chi  ddim  rneddwl,  William  ? 

WILLIAM  : Fe  ddylswn  fod  yn  gwpod  hefyd. 

Nid  John,  na  ma  John  ym  mish  Hytra. 

MARTHA  : Na— nid  John. 

WILLIAM  : Annie  ym  mish  Mehefin  a Miriam — 
Miriam  ? 

MARTHA  : Nid  Annie  na  Miriam. 

WILLIAM  : Gomar  ym  mish  bach,  a chitha — 
chitha  ym  mish  Eprill. 

MARTHA  : Ia. 

WILLIAM  (yn  wyllt)  : ’Rarswd  mawr ! Nid 

’men  blwydd  i yw-a,  iefa  ? Nace, — nace — ’r  wy  i 
ym  mish — mish  Awst  ond  wy-i  ? 

MARTHA  (yn  dawel)  : Otych,  William,  ’rych 
chi  ym  mish  Awst. 

WILLIAM  : Wel,  ’dos  ’manebarall.  Penblwydd 
pwy  yw-a  ? 

(. Estyn  Martha  ei  llaw  gan  ddangos  ei  modrwy.) 

MARTHA  : Penblwydd  hon,  William.  Bum 

mlynadd  ar  ucian  i heddy  fe  ddodsoch  y fotrw  ’na 
ar  ym  mys  i. 

( Syll  William  ar  y fodrwy  ac  yna  i’w  hwyneb  hi.) 

WILLIAM  (braidd  yn  gloff)  : A dyma’n — dyma’n 
silver  wedding  ni,  iefa  ? 

(Ac  yn  awr,  am  foment,  ymgaleda  wyneb  Martha 
rhyw  ychydig.) 

MARTHA  : Ma  cyfrifon  yr  Ysgol  Sul  tu  cefan 
i’r  cloc. 

(Erbyn  hyn,  y mae  William  ai  olygon  ar  ysmotyn 
ar  y llawr.) 

WILLIAM  (wedi  colli  ei  lais  arferol,  rywfodd)  : 

Fysadim  llawar — fysadim  llawar — i chi — i chi — . 

MARTHA  : I fi  wed  rwpath,  William  ? 

WILLIAM  : Na,  nid  felna  chwaith.  Fysa  ddim 
llawar  i fi — (yn  gryg  iawn)  i fi  gofio— i fi  feddw! 
rwpath. 

MARTHA  (ai  llaw  ar  ei  ysgwydd)  : Dyna,  dyna, 
— on-i  ddim  yn  meddwl  rhoi  teimlad  i chi.  ’Dych 
chi  byth  yn  meddwl  am  betha  felna,  ’rwy’n  gwpod. 

(Tynn  William  ei  het  oddiar  ei  ben,  an  araf 
tuag  at  y ffenestr,  lle  y gesyd  hi,  ac  yna  daw  ’nol.) 

WILLIAM  : Na,  fysa’n  fawr  i fi  gofio ! 

MARTHA  : Ma’n  ddrwg  gen-i,  William,  mod  i 
heb  wed  rwpath  wrtho-chi. 

(Cydia  William  yn  ei  llaw  yn  dyner  gan  edrych 
ar  y fodrwy.) 

WILLIAM  : Pum  mlynadd  ar  ucian — (yn  codi 
ei  ben) — a shwrna  itha  galad  ’rych  chi  wedi  gâl. 

MARTHA  : Fuws  eriod  wraig  fwy  hapus  na  fi, 
William. 

WILLIAM  : Odd  John  yn  itha  iawn ; ’dodd  dim 
glanach  crotan  na  chi  yn  y cymdogaetha.  A fe 
ddetho-i  â chi  o genol  y wlad,  oddiwrth  y dolydd 
a’r  caea,  i fwg  a lluwch  du  y cwm  hyn. 

MARTHA  : Fe  adewsoch  chitha’r  blatur  a’r 

arad  i drafod  mandral  a rhaw’r  pwll  glo. 

WILLIAM  : la,  pum  mlynadd  arucian.  ’Rwy’n 
ych  gweld  chi  nawr  ; dress  wlanan  odd  am  danoch- 
chi,  patrwn  mân  coch  a du— — . 

(Egyr  Martha  ei  shôl  ac  adnebydd  William 
y ddress.) 


30 


FFROIS 


WILLIAM  : A dyna  hi  ! 

MARTHA  : la,  dyma  hi. 

WILLIAM  : ’Rodd  ych  bocha  chi’n  llawnach 

prynny  Martha,  ych  llyced  chi  fel  sêr,  a’ch  gwallt 
fel  yr  aur  melyn — na,  fysa’n  fawr  i fi  gofio. 

MARTHA  : Dyna,  dyna — ’dosdim  raidi  chi  ofitio. 

WILLIAM  : Tswn  i wedi  meddwl,  fe  fysa  gen-i 
ryw  bresant  bach  i chi. 

MARTHA  (yn  gwenu)  : ’Dos  gen  i ddim  un 

presant  i chi,  a ’dwy  inna  ddim  yn  disgwl  presant 
oddiwrtho  chitha. 

WILLIAM  : Fe  rows  Robert  lestri  arian  i Ellen. 

MARTHA  : Do,  do,  ond  ’dyn  ni  ddim  ’r  un  peth. 

WILLIAM  : Nagyn,  ’dyn  ni  ddim  yr  un  peth. 

Ma  arno  i lawar  fwy  o ddylad  i chi  nag  sy  ar  Robert 
i Ellen.  Ma’ch  bocha  chi’n  welw  nawr,  ych  gwallt 
yn  britho,  ych  llyced  chi’n  pylu,  a welwch  chi’r 
rhygna  ’na  sy  ar  ych  gruddia  chi — dyna  ôl  y ddylad 
sy  arnon-ni  i chi,  y fi  a’r  plant. 

MARTHA  : Beth  am  y creitha  glo  sy  ar  ych 
gwynab  chitha,  y cymala  poenus,  a’r  peswch  aiff 
â chi  i’r  bedd  yng  nghynt  na  phryd  ? Lawr  yn  y 
pwll  glo  y cesoch  chi  rheina,  wrth  gisho  ennill 
tamad  i ni,  i’r  plant  a fi.  Na  William,  ’dos  dim 
raid  i’n  bath  ni  i brynu  presants  i’n  gilydd. 

( Agorir  y drws  a daw  Miriam  a John  i mewn 
gan  gludo  basged  rhyngddynt.  Cofteidia  Miriam 
ei  mam  gan  ei  chusanu.) 

MIRIAM  : Mam  fach,  pam  na  fysach  chi’n 

gwed  rwpath  ? 

JOHN  (yn  nesu  at  ei  fam  yn  lletchwith  a swil)  : 

Ma  ’na  flynydda  oddiar  pan  y cusanas  i chi  ddwetha, 
mam. 

MARTHA  (yn  doredig)  : Os,  John,  paid  roi  cusan 
i fi  nawr — heno — cyn  ’rai  di  i’r  gwely. 

( Ymddengys  Ellen,  a saif  yn  sydyn  ar  y trothwy 
gan  edrych  ar  ei  chwaer.) 

WILLIAM  (wrth  weled  Ellen)  : Fe  wn-i  beth 
sy’n  ych  meddwl  chi.  Fe  geso  i start  ym  hunan. 
Ond  yw  hi’n  depyg  iddi  ! 

ELLEN  (yn  nesu  a chusanu  ei  chwaer)  : ’Rwy 

wedi  dy  weld  di  lawar  i dro  yn  depyg  i mam,  ond  heno, 
â’r  shôl  ’na  ar  dy  war,  fuas  bron  a chretu  i bod  hi 
o flan  yn  llyced  i. 

WILLIAM  : Dyna  fe,  Iwchi,  am  wn  i nag  yw’r 
Brenin  Mawr  yn  gofalu  am  restar  o fama  da,  o 
genhedlath  i genhedlath,  a ma  nhw  i gyd  yn  ryfadd 
o depyg. 

JOHN  : Helo,  ffrois!  (Yn gellweirus) , blecesoch 
chi  rheina — drws  nesa  ? 

WILLIAM  : Wel,  dewch  ymlan.  Ble  ma’r  llestri  ? 
’Dos  dim  llawar  o whant  bwyd  arno-i,  ond  fe 
’llwn-i  fyta  ffroisan. 

MARTHA  (gyda  chysgod  o wêrì)  : Beth  am 

gyfrifon  yr  Ysgol  Sul  ? 

WILLIAM  : Gadewch  nhw  fod  tu  cefan  i’r  cloc» 
A — h,  ma’r  tecil  yn  berwi. 

( Tynn  William  y tegell  oddiar  y tân  ac  ymgym- 
erant  oll  â gosod  y bwrdd.  Daw  Miriam  â llestri 
tè  glas  a gwyn  i’r  golwg.) 

MIRIAM  : Welwch-chi,  mam,  beth  sy  gen-i 

man  hyn  ? 

(Cyfyd  Martha  ei  dwy  law  mewn  boddhad.) 

ELLEN  : On  i’n  meddwl,  falla  y licsat-ti  ifad 
tê  o rhain  heno. 

MARTHA  : Wyt  ti’n  garetig  iawn,  Ellen. 

WILLIAM  (yn  dod  â’r  ffrois  i’r  bwrdd)  : Dewch 
ymlan,  dewch  ymlan. 

MARTHA  : Arhoswch  i fì  gâl  plat  arall. 

ELLEN  (yn  cymryd  un  o'r  fasged)  : Dyma  fe. 

(Cymer  Miriam  flodau  o’r  fasged  gan  eu  trefnu 
ar  y bwrdd.  Y mae  Martha  yn  sbio  i’r  fasged.) 

ELLEN  : Beth  wyt-ti’n  whilo  ? 

MARTHA  : On  i’n  meddwl — fe  wetast — fe 

wetast  y delsat-ti  a — — . 

ELLEN  : O ia,  y cŵn  oddiar  y mamplis.  Fysa’n 
well  gen-ti  gâl  y cŵn  ? 

(Edrych  Martha  yn  anghrediniol  ar  Ellen 
ac  yna  ar  y llestri.) 

MARTHA  : Wyt-ti  ddim  yn  rhoi  rheina  i fi  1 

ELLEN  : Ma  nhw  wedi  bod  gen  i am  dros  ucian 
mlynadd ; fe  ’lli  di  ’u  câl  nhw  nawr.  Catw  nhw 
i Miriam. 

JOHN  (yn  codi’r  tebot  yn  drwsgl)  : Wel,  ’dwy-i 
4dim  yn  gweld  dim  byd  fel  ’ny  yndi  nhw  i neud 
shwt  fuss . 

MARTHA  (yn  ingol)  : John,  gofala  ar  dy  fywyd  ! 
Ma  ’na  grac  yn  y ddolan. 

(Cymer  Martha  y tebot  oddiwrtho  gan  fanylu  ar 
y ddolen,  yna  try  yn  anfodlon  at  ei  chwaer.) 

MARTHA  : ’Rwyt  ti  wedi  ’i  gwiro  fa  ! 

ELLEN  : Dyna,  fe  wyddwn  na  fysa-ti  ddim  yn 
folon. 

MARTHA  (yn  fwy  cymodol)  : Ond  wrth  gwrs, 
fe  fydd  yn  gryfach. 

JOHN  (wrth  ei  fam)  : Nawr  ’rwy’-i’n  cynnyg 

ych  b<*d  chi  yn  ishta  ìawr  heno  ; fe  newn  ni’r 
gwaith. 

MIRIAM  (yn  mynd  allan  ar  y chwith)  : ’Rwy’n 
eilio’r  cynyciad. 

(John  yn  dilyn  Miriam  allan.) 

WILLIAM  : Beth  ! ych  mam  i ishta  lawr, 

dim  byth  ! 

ELLEN  (yn  ei  gosod  mewn  cadair  tua’r  cano'l)  : 
Ia,  raid  i ti  ishta  lawr  heno. 

(A  Ellen  aty  bwrdd  bychan  i dorri  bara-menyn.) 

MIRIAM  (yn  ymddangos  ar  y chwith)  : Alla-i 
ddim  gweld  y shwgir  lump  yn  unman. 

MARTHA  (yn  codi) : Ma  fa  ar  yr  ail  shelf  miwn — . 

WILLIAM  (â’i  ddwylo  ar  ei  hysgwyddau)  : 
Ishteddwch  lawr,  ishteddwch  lawr. 

MARTHA  (yn  gorffen  y frawddeg)  : — miwn 

cwtyn  glas. 

(Daw  John  i’r  golwg  â dwy  jwg.) 

JOHN  : Ym  mh'un  o rhain  ma’r  llath  right  ? 

MARTHA  (yn  codi)  : Hwnna  yn  dy  law  dde  di. 

WILLIAM  (yn  ei  gorfodi  i eistedd)  : Nawr  ! 

ELLEN  : Os  gen-ti  ddim  gwell  cyllath  na  hon 
i dorri  bara  ? 

MARTHA  (yn  codi’n  chwim)  : Gad  t fì  dorri  fa. 

ELLEN  : Na,  rho  gyllath  arall  i fi. 

(Ond  y mae’r  dorth  gan  Martha  erbyn  hyn. 
Arllwys  William  ddwr  i’r  tebot.) 

WILLIAM  : Gadewch  iddi ; mae  wedi  torri’r 

record.  Fe  ishteddws  man’na  yn  secur  am  íunad 
lawn  a phawb  arall  yn  gwitho. 

ELLEN  : Wel,  ma  popath  yn  barod  nawr.  (Yn 
nesu  at  y bwrdd.)  Ble  gaf  fi  ishta,  man  hyn  ? 
(Yn  eistedd  ar  y dde,  lle  mae’r  cwpanau  gyda’i 
gilydd.)  Gadewch  i fi  fod  yn  fam  am  unwaith. 

ẄILLIAM  (yn  dod  â’r  tebot)  : Ia,  fe  ishtedda 

inna  man  hyn,  Martha  man’na,  John  a Miriam 
fan’na. 

(Ellen  yn  arllwys  tè  a phawb  yn  eistedd  ond 
Martha,  yr  hon  sydd  yn  taftu  llygad  dros  y bwrdd.) 

WILLIAM  : Os  ’na  rwpath  yn  isha  ? 

MARTHA  : Os. 

(A  Martha  yn  ol  at  y fasged  a daw  â dau  gwpan 
arall  gan  eu  gosod  yr  ochr  arall  i’r  bwrdd.) 

WILLIAM  : Ag  i bwy  ma  rheina  ? 

MARTHA  : All  Gomar  a Annie  ddim  bod  ’ma, 
fe  wn,  ond  ’rwy  am  weld  ’u  cwpana  nhw  ar  y ford. 

(. Pery  Martha  eto  i sefyll.) 

WILLIAM  (yn  troi  ei  ben)  : Wel  ? 

MARTHA  : Ag  ’ma  ’na  un  arall. 

WILLIAM  (yn  lleddf)  : Os  merch-i,  ond  ma  hi 
miwn  gwlad  well,  uwchlaw  pob  gofid  a thrallod. 

MARTHA  (yn  syml  iawrì)  : Mwy  na  thepyg  ’i 
bod  hi  ’ma.  Synnwn-i  fawr  na  ddath  mam  â hi. 

(Y  lleill  yn  anesmwytho  gan  edrych  ar  ei  gilydd.) 

WILLIAM  : Wel,  gadewch  i ni  ddechra.  ’Dos 
dim  isha  i ni  bito  bod  yn  llawan  heno.  Ellen 
fynnwch-chi  ffroisan  ? 

(Gesyd  Miriam  ei  llaw  ar  ei  fraich  ) 

MIRIAM  : Nhad  ! 

WILLIAM  (yn  troi  ati ):  Beth  sy’n— 0 ia,  ia, 

fe  anghofias. 

(Plyg  ei  ben,  a gwna’r  lleill  yr  un  fath.  Y mae 
Martha  yn  sefyll  o hyd,  ag  un  llaw  ar  y bwrdd, 
Rhywfodd,  yn  ddamweiniol  efallai,  gesyd  William 
ei  law  ar  ei  llaw  hi  wrth  ofyn  bendith.) 

WILLIAM  : Diolch  i Ti  am  Dy  drugaredda, 

ond  y drugaradd  fwya  i gyd,  diolch  i Ti — diolch 
i Ti — am  Martha. 

Llen. 

E.P.C.  New  List  of  Piays  & Oramas 

IK  ENGLISH  AND  WELSH. 


PLANT  Y PENTREF.  Welsh  School  Play  with  musie. 

OWAIN  GLYNDWR.  Nos.  1 to  7.  Short  Plays  for  Schools. 
CASrELL  MARTIN.  (D.  T.  Davies.) 

FFROIS.  \D.  T.  Daviès.) 

THK  SECOND  SON.  (Naunion  Davies.) 

THE  EPIDEMIÇ.  (Nàunton  Davies.) 

A MONOLOGUE  FOR  MÈ.  (Naunion  Daties.) 

TíIE  CONYERSION.  (Naunion  Davies.)  ' 

TIIE  SCIIEMER.  (Naunton  Davies.) 

. THE  ÀRROGANCE  OF  POWER.  (Naimton  Datnes.) 

THE  HUMAN  FACTOR.  (Naunton  Davies.) 

THE  CRASH.  (Naunton  Davies.) 

COLLÌ  AC  ENNILL.  (W,  Bryn  Davies.) 

THE  FOUR-LEAYED  CLOVER.  (Betty  Eynon  Davies.) 

Y TAM.  (Belty  Eynon  Davies  a Kaie  Roberts.) 

SANTA  CLÔS.  (Meçfam.) 

TWCÜ  ’FALAU.  (Megfam.) 

CANU  CAROLAÜ.  (Megfam.) 

DYDD  PEN-BLWYDD  MEGAN.  ( Megfam .) 

MERCHILD  Y MWMBWLS.  (Megfam.) 

THE  RET-URN.  (M.  /.  Leẁis-James.) 

ALBERT’S  WAY  OUT.  (Muriel  S.  M.  Evans.) 

Y TRYSOR  CUDD.  (D.  Llöyd  Jenhins.) 

IOLO.  (Jofm  D.  Lewis.) 

BRANWEN  FERCH  LLYR.  (D.  T.  Dauies.) 

GWAÊD  YR  UCHELWYR.  (SauncUts  Lewis.) 

Y DDRAENEN  WEN.  (R.  G.  Berry.) 

THE  CRÒWNTNG  ÖF  PEACE.  (/.  0.  Francis , wiíh  a Welsh  translation 
by  T.  Gwynn  Jones.)  ' 

THE  DARK  LI'ITLE  PEOPLE.  (/.  0.  Francis.) 

OWAIN  GWYNEDD.  (D.  .R.  Jones.)  . 


Licences  for  Public  P&rfortnonce  to  be  obtaimd  from 

The  Educatioaal  Publishiag  Company,  Ltd,,  Capdiff. 


3 0112  072693374 

FOËEIGN  CUSSICS ; IN  WELSH. 

(CYFRES  Y WERIN.) 


YN  BAROD  EISOES  (Now  Ready)t 


1.  BLODEUGLWM  0 ENGLYNION:  Detholiad  W.  J. 

Gruffydd.  2/-  net. 

2.  DYCHWELEBIGÎONt  Drnma  gan  Ibsen,  cyf. 

T.  Gwynn  Jones.  2/-  net. 

3.  Y MARCHOG:  Ystoriau  gan  Maupassantt  çyf. 

Mrs.  Gruffydd.  2 /-  net. 

4.  Y WÈRS  OLAF:  Ystorîau  gan  Daudet,  cyf. 

Moelona.  2/6  net. 

5.  BRENIN  YR  ELLYLLON:  Nofel  fer  gan  Gogol, 

cyf.  Gwilym  Dayies  a Henry  Lewis. 

2 /6  net.  . 

6.  YSTORÌ'áU  BOHEMIA:  Detholiad  o waith  awduron 

Tsecii,  cyf.  T.  H.  Parry-Williams.  2/6  net. 

7.  GEIRIAU  CREDADUN:  Gan  Lamennais,  cyf. 

Wm.  Ambrose  Bebb. 

8.  Y CYBYDD:  Comedi  gan  Moliere,  cyf.  I.  L.  Eyans. 

AR  WAITH  (In  Preparation). 

9.  GWILYM  TELL:  Drama  gan  Sgiiiller,  cyf.  Elfed. 

(Mewn  barddoniaeth.) 

10.  FAUST:  Gan  Goethe,  cyf.  T.  Gwynn  Jones. 

(Mewn  barddoniaeth.) 


